**כריסטופר אשטון קוצ'ר** (באנגלית: **Christopher Ashton Kutcher**; נולד ב-7 בפברואר 1978) הוא שחקן קולנוע, מפיק טלוויזיה ודוגמן אמריקאי, אשר התפרסם בתור מייקל קלסו בסדרה הקומית "מופע שנות השבעים" (1998–2006) שזכתה להצלחה רבה. הוא מוכר גם מהסרטים ההוליוודיים "אחי איפה האוטו שלי", "ירח דבש מטורף", "אפקט הפרפר", "המגן", "מה שקורה בווגאס", "קשר לא מחייב" ו"ג'ובס". בין השנים 2011–2015 גילם קוצ'ר בתפקיד ראשי את וולדן שמידט בסדרה "שני גברים וחצי" (עונות 9–12) ובין השנים 2016–2020 גילם את קולט בנט בסדרה "החווה" של שירות הסטרימינג נטפליקס.

ביוגרפיה
--------

קוצ'ר נולד בסידר רפידס שבאיווה שבארצות הברית למשפחה נוצרית-קתולית. ללארי ודיאן קוצ'ר, עובדי מפעל. לקוצ'ר יש אחות גדולה בשם טאושה (Tausha) ואח תאום, מייקל, אשר נולד עם שיתוק מוחין ועבר ניתוח לב כבר בגיל צעיר לאחר שלקה ב"קרדיומיופתיה"- מחלת שריר הלב.

קוצ'ר הצהיר בעבר: "לא רציתי לחזור הביתה ולשמוע עוד חדשות רעות על אחי". הוא הודה בעבר ששקל ניסיון להתאבד בגיל 13 כדי לתרום את ליבו לאחיו. כאשר הוא ניסה לקפוץ מחלון המרפסת בבית חולים, אביו הגיע למקום ובכך מנע את מותו. הוריו התגרשו כשהיה בן 16. לפני טקס סיום התיכון הוא נתפס כשהוא פורץ לבית ספרו יחד עם דודנו, הוא הורשע בפריצה ממדרגה שלישית ונידון לשלוש שנות מאסר על תנאי ול-180 שעות עבודות שירות. בראיון הוא טען שהמקרה הזה החזיר אותו לדרך הישר. לאחר המעשה בת זוגו נפרדה ממנו, הוא איבד מלגות בקולג' ונידו אותו בבית הספר ובקהילה השכונתית.

קוצ'ר נרשם לאוניברסיטת איווה באוגוסט 1996 ולמד הנדסה ביוכימית, במטרה למצוא מרפא למחלת ליבו של אחיו.

באותה תקופה הוא עבד בתור מנקה מפעל מזון מקומי. כאשר ראה אותו צייד כישרונות בבר מקומי באיווה והזמין אותו לתחרות הדוגמנות "הפנים היפות של איווה", קוצ'ר עזב את האוניברסיטה ועבר לזמן קצר לניו יורק כדי לדגמן. לאחר מכן עבר ללוס אנג'לס כדי לפתח קריירת משחק.

קריירה
------

לאחר תחרות "הפנים היפות של איווה" בה הופיע קוצ'ר כדוגמן, הוא השתתף בתחרות דוגמנות ארצית והפסיד לג'וש דוהאמל. לאחר מכן הוחתם בסוכנות הדוגמנות "Next" והחל להופיע בפרסומות שונות, ודגמן בין היתר בפריז ומילאנו; לפיצה האט, ולמעצב האופנה קלווין קליין.

ב-1998 הוא לוהק לתפקיד מייקל קלסו בסדרת הטלוויזיה "מופע שנות ה-70" ושיחק בתפקיד זה עד שנת 2006.
בשנת 2000 כיכב בסרט "אחי איפה האוטו שלי", שהיה לסרט פולחן. בשנת 2001 שיחק בסרט "טקסס רנג'רס", והתארח בפרק בסדרה "תהרוג אותי וזהו". ב-2002, הוא התארח בפרק בסדרה "ככה זה בחיים", שם גילם את דודנו של סקוט.

ב-2003 כיכב בסרטים "ירח דבש מטורף" לצד בריטני מרפי ו"הבת של הבוס שלי" לצד טארה ריד. בין השנים 2003–2007 הפיק והופיע בתוכנית "פאנק'ד" שבה בכל פרק מתח סלבריטאים (כמו בתוכנית הישראלית "פספוסים").

ב-2004 הוא הפיק ושיחק בתפקיד ראשי בסרט המותחן "אפקט הפרפר" המבוסס על ערכי "תורת הכאוס". הסרט עורר ביקורת מעורבת אבל הצליח בקופות.
ב-2005 בסרטים "הכי דומה לאהבה" לצידה של אמנדה פיט ו"נחש מי". בין השנים 2005–2008, הפיק קוצ'ר את סדרת הריאליטי האמריקאית "היפה והחנון".
בשנת 2006, בשל הופעתו בסרט "המגן", הוא היה צריך לוותר על חוזה השתתפותו בעונה השמינית של "מופע שנות השבעים", ונאלץ לעזוב את הסדרה. הוא הופיע בארבעת הפרקים הראשונים של הסדרה ובפרק הסיום. באותה שנה, הוא הופיע בסרט "בובי" המתאר את היום בו התנקשו בחייו של הסנטור רוברט פ. קנדי. בנוסף, הוא דיבב את דמותו של אליוט בסרט האנימציה "חברים על הכוונת".

ב-2008 כיכב לצד קמרון דיאז בסרט הקומדיה "מה שקורה בווגאס". בשנת 2009, הפיק ושיחק בתפקיד הראשי בסרט הדרמה הרומנטי "התפשטות", לצד אן הייש.
ב-2010 הפיק ושיחק במותחן הקומי "קילרים" לצד קתרין הייגל, ובסרט "יום האהבה".
ב-2011 שיחק לצד נטלי פורטמן בקומדיה הרומנטית "קשר לא מחייב" ובסרט "סילבסטר בניו יורק", וגם החליף את צ'רלי שין בסדרה "שני גברים וחצי" בעונות 9–12.

ב-2013 כיכב אשטון קוצ'ר בסרט "ג'ובס" שנכתב על סטיב ג'ובס וחברת אפל שם הוא משחק בתפקיד הראשי. בשנת 2014, שיחק בגרסה המחודשת לסרט "אנני". בשנת 2017 שיחק בסרט "The Long Home".

החל משנת 2016 משחק בסדרה "החווה", סדרת מקור של נטפליקס, בה הוא מגלם את קולט בנט, שחקן פוטבול כושל שחוזר לחווה המשפחתית המנוהלת על ידי אביו ואחיו. קוצ'ר משחק לצד סאם אליוט המגלם את אביו, בו, ודני מסטרסון המגלם את אחיו, רוסטר. מסטרסון וקוצ'ר שיתפו פעולה כזכור בסדרה "מופע שנות ה-70". בשנת 2017 הועלו מספר אשמות כנגד מסטרסון כי הוא אנס והטריד נשים בתעשייה לאורך שנים, וכתוצאה מכך דמותו נחתכה מהסדרה לאחר 50 פרקים, בתחילת החלק השני של העונה השלישית. דמותו של קוצ'ר מושפעת רבות עקב "אובדן האח" ועלילה זו מתוארת בחלק השני של העונה השלישית.

חיים אישיים
-----------

בשנת 2003 החל לצאת קוצ'ר עם השחקנית דמי מור. הם נישאו ב-24 בספטמבר 2005 בטקס פרטי שנוהל על ידי רב מ"מרכז הקבלה" בלוס אנג'לס. לאחר 6 שנות נישואים, בנובמבר 2011 הודיעו קוצ'ר ומור כי הם מתגרשים.

באפריל 2012 החל לצאת עם השחקנית היהודיה-אמריקאית מילה קוניס. הזוג התארס בפברואר 2014 ובאוקטובר 2014 נולדה בתם וייט. בנובמבר 2016 נולד בנם השני. הם הכירו לראשונה ב-1998, כששיחקו את הזוג הטלוויזיוני "ג'קי וקלסו" בסיטקום "מופע שנות ה-70". ב-4 ביולי 2015, ביום העצמאות האמריקאי, נערכה חתונתם של בני הזוג.

קוצ'ר ביקר בישראל כארבע פעמים, ובאחד מביקוריו ביקר בקבר יוסף. הוא ביקר גם במערת קבר רבי אברהם אזולאי (ה"חסד לאברהם") בחברון. כמו כן התעניין קוצ'ר בהרחבת לימודי הקבלה שלו.

ב-17 באפריל 2009 הפך קוצ'ר לראשון שהגיע למיליון עוקבים ברשת החברתית טוויטר.
ב-2010 הופיע קוצ'ר ברשימת "100 האנשים המשפיעים ביותר בשנת 2010" של המגזין TIME.

קוצ'ר היה תלמידו של הרב שרגא ברג (מייסדה של מרכז הקבלה). קוצ'ר אף הגיע לישראל כדי להשתתף בהלווייתו.

ב-2022 חשף כי הוא סובל מדלקת כלי דם שהוא לא ציין את שמה, שגרמה לו שנתיים קודם לכן לאבד את הראייה, את השמיעה ואת שיווי המשקל.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 1999 | בקרוב | לואי |  |
| 2000 | תלוי רק בך | ג'ים מוריסון |  |
| משחק הצבאים | סטודנט |  |
| אחי איפה האוטו שלי | ג'סי מונטגומרי השלישי |  |
| 2001 | טקסס רנג'רס | גורג' דורהאם |  |
| 2003 | ירח דבש מטורף | טום ליזק |  |
| הבת של הבוס שלי | טום סנטנספילד | גם מפיק שותף |
| 12 במחיר 1 | האנק |  |
| 2004 | אפקט הפרפר | אוון טרבורן | גם מפיק בפועל |
| 2005 | נחשו מי | סימון גרין |  |
| הכי דומה לאהבה | אוליבר מרטין |  |
| 2006 | בובי | פישר |  |
| המגן | ג'ק פישר |  |
| חברים על הכוונת | אליוט | דיבוב |
| 2008 | מה שקורה בווגאס | ג'ק פולר |  |
| 2009 | התפשטות | ניקי | גם מפיק |
| חפצים אישיים | וולטר |  |
| 2010 | *Brother's Justice* | עצמו |  |
| יום האהבה | ריד בנט |  |
| קילרים | ספנסר איימס | גם מפיק בפועל |
| 2011 | קשר לא מחייב | אדם פרנקלין |  |
| סילבסטר בניו יורק | רנדי |  |
| 2013 | ג'ובס | סטיב ג'ובס |  |
| 2014 | אנני | סימון גודספיד |  |
| 2022 | תוכנית נקמה (אנ') | קוונטין סלסר |  |
| 2023 | אצלך או אצלי | פיטר |  |
| TBA | *The Long Home* | ניית'ן ווינר |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 1998 - 2006 | מופע שנות ה-70 | מייקל קלסו | תפקיד ראשי (עונות 1–7)
תפקיד חוזר (עונה 8); 183 פרקים |
| 2001 | תהרוג אותי וזהו | דין קסידי | פרק: "Mayas and Tigers and Deans, Oh My" |
| 2002 | ככה זה בחיים | סקוט | פרק: "Dust in the Wind" |
| 2003 - 2007; 2012 | Punk'd | מנחה | תוכנית מתיחות ברשת MTV
מנחה ב-8 עונות; מנחה אורח בעונה התשיעית
גם יוצר ומפיק בפועל |
| 2004 | *You've Got a Friend* | 

---

 | תוכנית מציאות ברשת MTV
יוצר ומפיק בפועל |
| 2005 | רובוט צ'יקן | מייקל קלסו / מייקל נייט / פק | דיבוב; 3 פרקים |
| 2005 - 2008 | היפה והחנון | 

---

 | תוכנית מציאות ברשת The WB ולאחר מכן ברשת The CW
מפיק בפועל |
| 2007 | *Adventures in Hollyhood* | תוכנית מציאות ברשת MTV
מפיק |
| *The Real Wedding Crashers* | תוכנית מתיחות ברשת NBC
מפיק |
| *Room 401* | תוכנית מציאות ברשת MTV
מפיק |
| 2008 | *Miss Guided* | בוזאר | פרק: "Hot Sub"
גם מפיק בפועל |
| *Pop Fiction* | 

---

 | תוכנית מציאות בערוץ E!
מפיק בפועל |
| *Opportunity Knocks* | שעשועון ברשת ABC
מפיק בפועל |
| 2009 | *Game Show in My Head* | שעשועון ברשת CBS
מפיק |
| 2009 | החיים היפים | סדרת נעורים ברשת The CW
מפיק בפועל |
| 2009 - 2010 | יופי אמיתי | תוכנית מציאות ברשת ABC
מפיק בפועל |
| 2011 - 2015 | שני גברים וחצי | וולדן שמידט | תפקיד ראשי (עונות 12-9); 84 פרקים |
| 2013 | *Men at Work* | אריק | פרק: "Long Distance Tyler" |
| *Forever Young* | 

---

 | תוכנית מציאות ברשת TV LAND
מפיק בפועל |
| 2016 | איש משפחה | עצמו | דיבוב; פרק: "Candy, Quahog Marshmallow" |
| 2016 - 2020 | החווה | קולט בנט | תפקיד ראשי (4 עונות); 80 פרקים |
| 2021 - 2022 | *Stoner Cats* | בקסטר | דיבוב; 5 פרקים |
| 2022 | הבנים | עצמו | פרק: "Herogasm" |
| 2023 | מופע שנות ה-90 | מייקל קלסו | פרק: "That '90s Pilot" |

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אשטון קוצ'ר** |
| ויקישיתוף תמונות ומדיה בוויקישיתוף: **אשטון קוצ'ר** |

* אשטון קוצ'ר, ברשת החברתית פייסבוק
* אשטון קוצ'ר, ברשת החברתית אקס (טוויטר)
* אשטון קוצ'ר, ברשת החברתית אינסטגרם
* אשטון קוצ'ר, במסד הנתונים הקולנועיים IMDb (באנגלית)
* אשטון קוצ'ר, באתר AllMovie (באנגלית)
* אשטון קוצ'ר, באתר Rotten Tomatoes (באנגלית)
* אשטון קוצ'ר, באתר Box Office Mojo (באנגלית)
* אשטון קוצ'ר, באתר Metacritic (באנגלית)
* אשטון קוצ'ר, במסד הנתונים הקולנועיים KinoPoisk (ברוסית)
* אשטון קוצ'ר, באתר MusicBrainz (באנגלית)
* מיכל הניג, הזרקור: אשטון קוצ'ר, באתר nrg‏, 27 באוגוסט 2009
* יניר דקל, חתיך הורג, באתר ynet, 4 ביוני 2010 - ריאיון
* לירון סיני, קפוץ לבקר, רק לא על המסך, באתר ynet, 18 באוגוסט 2010
* ניב שטנדל, עכבר העיר אונליין, הכי רחוק מצ'רלי שין: אשטון קוצ'ר הוא לא סתם פנים יפות, באתר הארץ, 22 בספטמבר 2011

הערות שוליים
------------

1. ↑  אשטון קוצ'ר ודמי מור מתגרשים, באתר וואלה!‏, 18 בנובמבר 2011
2. ↑  וואלה! סלבס‏, אשטון קוצ'ר ומילה קוניס התחתנו ביום העצמאות, באתר וואלה!‏, 6 ביולי 2015
3. ↑  יהושע בריינר‏, צבא ההגנה לסלבס? קוצ'ר אובטח בקבר יוסף, באתר וואלה!‏, 12 באוקטובר 2010
4. ↑  ריהאנה ואשטון מתעניינים בקבלה, באתר nrg‏, 25 במרץ 2012
5. ↑  ניב ליליאן ואהוד קינן, המירוץ למיליון בטוויטר: קוצ'ר ניצח, באתר ynet, 17 באפריל 2009
6. ↑  אשטון קוצ'ר סובל ממחלה אוטואימונית: "לא יכולתי לראות, לשמוע או ללכת", באתר ynet, 8 באוגוסט 2022

| פרס בחירת הנוער לבחירת סרט – שחקן קומדיה |
| --- |
| 

|  |
| --- |
| כריס טאקר (2002) ‏•‏‏ ג'ים קארי (2003) ‏•‏‏ אדם סנדלר (2004) ‏•‏‏ ויל סמית' (2005) ‏•‏‏ ג'וני דפ (2006) ‏•‏‏ ויל פרל (2007) ‏•‏‏ אשטון קוצ'ר (2008) ‏•‏‏ זאק אפרון (2009) ‏•‏‏ אשטון קוצ'ר (2010) ‏•‏‏ ג'סטין טימברלייק (2011) ‏•‏‏ צ'נינג טייטום (2012) ‏•‏‏ סקיילר אסטין (2013) ‏•‏‏ קווין הארט (2014) ‏•‏‏ סקיילר אסטין (2015) ‏•‏‏ זאק אפרון (2016) ‏•‏‏ זאק אפרון (2017) ‏•‏‏ דוויין ג'ונסון (2018) ‏•‏‏ נואה סנטינאו (2019) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007374558805171
* BIBSYS: 5003631
* BNE: XX1363535
* BnF: cb14195168v (data)
* CANTIC: a12082363
* GND: 130884324
* ISNI: 0000 0001 1438 3549
* LCCN: n2004039995
* MusicBrainz: 2bcb3c52-4aa9-488f-9efc-85841c8f83f6
* NKC: xx0033152
* NLA: 41610176
* NLK: KAC2020L3203
* NLP: a0000001256562
* NTA: 234765267
* SUDOC: 11754440X
* Trove: 1258415
* VIAF: 14983601
* WorldCat: lccn-n2004039995

 |